પાણીનો બગાડ કરે તો આકરો દંડ કરવાના વહીવટી તંત્રના વિચાર ઉપર ભાજપ શાસકોએ હાલ પુરતુ ઠંડુ પાણી રેડી દીધું છે. સ્થાયી સમિતિએ આ માટેની મંજૂરી માગતી દરખાસ્તને પરત મોકલવાનો નિર્ણય કર્યો છે. પરત મોકલવાની સાથે એવી તાકીદ પણ કરી છે કે, પાણીના બગાડ માટે દંડ વસૂલવા માટે પહેલાં બગાડ કોને ગણવો તે પણ નક્કી કરવું પડશે. તે માટે પરંપરા અને પ્રેક્ટીકલ બાબતોને ધ્યાને રાખીને શહેરમાં પાણીના બગાડની હાલની સ્થિતિનું વિગતવાર અવલોકન કરવું જરૂરી છે. આ પ્રમાણેની ડિટેઈલ વિગતો અને વિકલ્પો તૈયાર થાય પછી આ દિશામાં આગળ વધવું યોગ્ય હોવાનો નિર્દેશ કર્યો છે.